stanford-oval/wikipedia huggingface dataset:
אנתוני אנגארולה
יצירה

אנגרולה לימד כמדריך לאמנות בבית הספר לאמנות לייטון במילווקי ב-1921, בבית הספר לאמנות במיניאפוליס בין השנים 1922 ל-1925, בבית הספר לאמנות של שיקגו ב-1926 ובמכון האמנות של קנזס סיטי מ-1926. הוא זכה במלגת גוגנהיים ב-1928.  הוא גם השתתף בתערוכה הבינלאומית של קרנגי ב-1928.
חיים אישיים

אנגרולה הייתה נשוי למריה אמברוזיוס,  פסנתרנית. נולדו להם שני ילדים, ביניהם שחקן האופי ריצ'רד אנגרולה. יש לו שלושה נכדים: אונדין אנגרולה, שהיא תסריטאית שאפתנית, ריצ'רד אנגרולה, ואנתוני אנגרולה, ונכדה אחת אאורליה לנגפורד, שהיא זמרת-יוצרת.
אנגרולה מת בגיל 36 לאחר שנפצע בתאונת דרכים בצרפת.  הוא נתן השראה לאמנים רבים. שניים מתלמידיו הבולטים היו ויליאם ס. שוורץ ובל ברנסאנו. עבודתו נמצאת כעת באוסף הקבוע של מספר מוזיאונים כולל המכון לאמנות של שיקגו, מכון מיניאפוליס לאמנויות ומוזיאון דייוויס בוולסלי קולג' בבוסטון.
אנגרולה בלט גם כאחד האמנים האהובים על סופר האימה ה.פ. לאבקרפט. לאבקראפט התייחס ליצירותיו של אנגארולה בחלק מסיפוריו.
"רק אמן אמיתי מזהה את האנטומיה האמיתית של דברים נוראים או הפיזיולוגיה של הפחד - הסוג המדויק של הקווים והפרופורציות שמתחברים לאינסטינקטים סמויים או לזיכרונות תורשתיים של פחד, ואת ניגודי הצבע ואפקטי התאורה המתאימים לעורר את התחושה הרדומה של מוזרות.... יש משהו שהאמנים האלה תופסים - מעבר לחיים - והם מסוגלים לגרום לנו לתפוס לשנייה תחושות אלה. לדורה היה את זה. לסיימה יש את זה. לאנגרולה משיקגו יש את זה."
הערות שוליים

↑  Anthony Angarola - Biography, www.askart.com
↑  "List of Guggenheim Recipients whose name starts with an a"
↑  A Finding Aid to the Anthony Angarola papers, circa 1910-1988, bulk 1920-1929 | Archives of American Art, Smithsonian Institution, www.aaa.si.edu (באנגלית)
↑  Crump, Robert (2009). Minnesota Prints and Printmakers, 1900-1945. Minnesota Historical Society. p. 55.
↑  H.P. Lovecraft’s Favorite Artists, www.hplovecraft.com
| --- | --- |
בקרת זהויות :  ISNI: 0000 0000 6708 8802  LCCN: nr2004037592  RKD: 103329  SNAC: w66x4066  ULAN: 500068478  VIAF: 76269270   WorldCat (עם VIAF): 76269270 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנתוני אנגארולה".
אמריקה הסגולה

תוצאות הבחירות לנשיאות ארצות הברית 2020 על פי מדינה, מחולקות לרפובליקנים (אדום) ודמוקרטים (כחול). שימו לב לגוונים שנוצרו במפה.
הביטוי אמריקה הסגולה הוא מונח מתחום הבחירות בארצות הברית. מתייחס להנחה כי ניתוח מפורט יותר של תוצאות ההצבעה של הבחירות האחרונות בארצות הברית יראה שציבור הבוחרים האמריקאי אינו מחולק לאמריקה "אדומה" (הרפובליקנים) ואמריקה "כחולה" (הדמוקרטים) כפי שמתואר לעיתים קרובות בניתוח החדשות.
רקע - הבחירות בארצות הברית

בארצות הברית, הנשיא וסגן הנשיא אינם נבחרים ישירות על ידי ציבור הבוחרים, אלא על ידי חבר האלקטורים.
אזרחי כל מדינה אינם מצביעים בבחירות ישירות למועמדים לנשיאות, אלא לאלקטורים (נציגים) מטעמם, שהם הבוחרים את הנשיא. למרות שברוב המדינות מופיע רק שם המועמדים לנשיאות, הנבחרים למעשה הם האלקטורים התומכים באותו נשיא, והם אלה המקיימים הצבעה ובוחרים בו. המועמד שזוכה ברוב קולות מדינה מסוימת מקבל את כל קולות האלקטורים התומכים בו, ממדינה זו, להוציא נברסקה ומיין. בשיטה זו נוצר לעיתים מעין פרדוקס בו למועמד שקיבל מעט פחות ממחצית הקולות במדינה, אין כל ביטוי בבחירת האלקטורים, ועמדת המיעוט הגדול עשויה שלא להישמע כלל.
אמריקה הסגולה

מושג זה משקף את העובדה שארגוני החדשות בדרך כלל משתמשים בצבע אדום וכחול על מפת ארצות הברית כדי לציין מתי כבר ניצח מועמד רפובליקני או דמוקרטי, בהתאמה, במדינה או במחוז בקונגרס. מכיוון שבמערכת הפוליטית האמריקאית מנצח רק מועמד אחד ("המנצח לוקח הכל") ללא קשר ליחס בין הרוב למיעוט, התוצאה היא שהמפה אינה משקפת את החלוקה האמיתית של קולות "אדומים" ו"כחולים" ברחבי המדינה. העיוותים הכלולים במפות אלה תורמים, לפי אמונה זו, לתפיסה מוטעית שציבור הבוחרים מקוטב מאוד על ידי הגאוגרפיה, למרות שבפועל הדבר אינו כך.
המתמטיקאי רוברט ואנדרבי מאוניברסיטת פרינסטון יצר את מפת "אמריקה הסגולה" הראשונה בבחירות לנשיאות ארצות הברית בשנת 2000. כדי לשקף את היחס האמיתי בין הרוב למיעוט הוא צבע כל אחת ממדינות ארצות הברית בגוונים שבין כחול לאדום המשקפים את תוצאת הבחירות במדינה. לאור היעדר כללי של ניצחונות מכריעים, טכניקה זו גורמת לכך שרוב המדינות צבועות בערבוב של כחול ואדום שיוצרים גוונים של סגול. מפה זו נדפסה ב-U.S. News & World Report מספר חודשים לפני הבחירות לנשיאות ארצות הברית בשנת 2004. לאחר הבחירות ב-2004, ואנדרבי ואנשים נוספים עשו מפות דומות המסכמות את התוצאות. זמן קצר לאחר מכן התפשט המונח "אמריקה הסגולה" בבלוגוספירה הפוליטית ונכנסה ללקסיקון הציבורי כדרך שבה נאמר שארצות הברית לא מחולקת כפי שמומחים פוליטיים אומרים.
Cartograms שפותחו על ידי גאסטנר, שליזי וניומן מאוניברסיטת מישיגן סיפקו דרך אחרת לתאר את תוצאות הבחירות.
ראו גם

אסטרטגיית חמישים המדינות
מדינות מתנדנדות
הערות שוליים

↑  http://www-personal.umich.edu/~mejn/election/
אנתוני אלנגה

אנתוני דייוויד ג'וניור אלנגה (באנגלית: Anthony David Junior Elanga; נולד ב-27 באפריל 2002) הוא כדורגלן שוודי המשחק בנוטינגהאם פורסט ובנבחרת שוודיה.
קריירה

אלנגה הצטרף לאקדמיה של מנצ'סטר יונייטד בגיל 12, לאחר ששיחק לפני כן באלפסבורג ובמאלמה בשוודיה.
הוא ערך את הופעת הבכורה שלו בקבוצה הראשונה של המועדון ב-11 במאי 2021 במשחק במסגרת הפרמייר ליג נגד לסטר סיטי, משחק אותו הפסידה קבוצתו 1–2. אלנגה פתח שוב מול וולברהמפטון וונדררס במשחק האחרון של אותה העונה בליגה, ב-26 במאי 2021, וכבש את שערו הראשון במנצ'סטר יונייטד אחרי 13 דקות בלבד, משחק שגם אותו הפסידה קבוצתו 1–2.
ב-23 בפברואר 2022 כבש אלנגה את שערו הראשון בליגת האלופות נגד אתלטיקו מדריד בשלב שמינית הגמר במשחק שהסתיים בתיקו 1-1.
ב-25 ביולי 2023 חתם אלנגה לחמש שנים בנוטינגהאם פורסט.
אלנגה זכאי לשחק בנבחרות שוודיה, קמרון או אנגליה. עד כה הוא ייצג את שוודיה בנבחרות עד גיל 17, 19 ו-21.
אלנגה שיחק חמש פעמים בנבחרת שוודיה עד גיל 17 וכבש שני שערים, שניהם מול צרפת באליפות אירופה עד גיל 17 ב-2019. הוא שיחק את משחקו הראשון עבור נבחרת שוודיה עד גיל 21 וכבש שער אחד במשחק ידידות מול פינלנד ב-3 ביוני 2021.
חיים אישיים

אביו של אנלגה הוא לשעבר הכדורגלן הקמרוני ג'וזף אלנגה. הוא נולד במאלמה, עת אביו שיחק במועדון המקומי.
הערות שוליים

↑  Så påverkar Lindelöf lagkompisens landslagsval: ”Klart jag säger det...”, www.aftonbladet.se (בשוודית)
↑  Liam Wood, Manchester United youngster Anthony Elanga in profile as he scores vs Wolves, Manchester Evening News, ‏23 במאי 2021 (באנגלית)
אמוג'י קקי מחייך

האמוג'י כפי שמופיע באנדרואיד 7.0
האמוג'י כפי שמופיע באפליקציית טוויטר
אמוג'י קקי מחייך או אמוג'י ערימת צואה (💩) הוא אמוג'י הדומה לערימת צואה מפותלת, על פי רוב בתוספת עיניים וחיוך. השימוש בו בא לבטא בדרך כלל ביקורת, אכזבה או אי שביעות רצון, ולעיתים משמש גם במשמעות צואה.
היסטוריה

האמוג'י הוצג לראשונה ב-1997 בסט של 90 אמוג'ים שיצרה חברת סלולר מיפן, בשנים שלאחר מכן מפעילי סלולר יפניים הגדירו גם הם גרסאות לאמוג'י. בגרסאות אלו האמוג'י לא כלל עיניים וחיוך. ב-2007 הוסיפה חברת גוגל את האמוג'י לשירות ג'ימייל לאחר שהשתכנעה שהוא יהיה פופולרי בקרב המשתמשים, את האימוג'ים עיצבו מעצבים של שרבוט גוגל, עיצוב האימוג'י קקי מחייך נעשה בהשראת הדמות Poop Boy מסדרת המאנגה Dr. Slump של אקירה טוריאמה. ב-2008 השיקה אפל את ערכת האמוג'י הראשונה למערכת ההפעלה IOS, שכללה גם את אמוג'י ערימת הצואה. ב-2010 נוסף האמוג'י באופן רשמי לתווי יוניקוד וקיבל את הקוד 1F4A9.
פופולריות

ב-2014 האמוג'י זכה בקטגוריית "אמוג'י השנה" בטקס נבחרי הילדים של ערוץ הילדים. את הפרס לקח עודד פז שהיה מחופש אליו.
ב-2016 דווח בתאגיד השידור האוסטרלי שהאמוג'י הוא "אחד האמוג'ים הפופולריים ביותר", בשל "הקסם הבלתי אפשרי שלו" ו"ויכולתו להתעלות על הבדלי שפה ופוליטיקה". דווח גם על הצגתו בבלונים ובעוגות יום הולדת. באותה השנה נוצר באוסטרליה המערבית מיצג של האמוג'י מקן טרמיטים.
ב-2017 גילם פטריק סטיוארט את דמות האמוג'י בסרט "אמוג'י: הסרט". הדמות דובבה לעברית על ידי יהויכין פרידלנדר.
ראו גם

אמוג'י בוכה מצחוק
אמוג'י אפרסק
אמוג'י חציל
צואה
הערות שוליים

↑  Dazed, What does the stinky poop emoji really mean?, Dazed, ‏2015-05-12 (באנגלית)
↑  הזוכה בקטגוריית אימוג'י השנה- טקס נבחרי הילדים 2014, באתר יוטיוב
↑  Samantha Selinger-Morris, Why are we so passionate about the smiling poop emoji?, ABC News, ‏10 בדצמבר 2016 (באנגלית)
↑  Johnny Lieu, Poop emoji made from a termite mound is the roadside art we need, Mashable (באנגלית)
האמוג'י כפי שמופיע באנדרואיד 4.4
אנדרה לבוף

| --- | --- |
צילום מ-1965
צילום מ-1965
 לידה:  8 במאי 1902 אנאי-לה-שאטו, צרפת 
 פטירה:  30 בספטמבר 1994 (בגיל 92) פריז, צרפת 
 ענף מדעי:  מיקרוביולוגיה
 מקום מגורים:  צרפת
 מקום לימודים:  מכון פסטר  תיכון וולטר 
 מוסדות:  מכון פסטר 
 פרסים והוקרה:  פרס נובל לפיזיולוגיה או לרפואה (1965)  גראן פרי שארל-לאופולד מאייר (1964)  הרצאת לוונהוק (1960)  פרס מרג'ורי סטיבנסון (1957)  מדליית לוונהוק (1960)  חבר זר של החברה המלכותית (24 באפריל 1958) 
 בן או בת זוג:  מרגריט לבוף 
 הערות:  יהודי
 תרומות עיקריות
 גילוי המנגנון באמצעותו וירוסים מסוימים (הקרויים פרו-וירוסים) מדביקים חיידקים.
 
אנדרה מישל לבוף (בצרפתית: André Michel Lwoff; ‏8 במאי 1902 – 30 בספטמבר 1994) היה מיקרוביולוג יהודי צרפתי, חתן פרס נובל לפיזיולוגיה או לרפואה לשנת 1965 על גילוי המנגנון שבאמצעותו וירוסים מסוימים (הקרויים פרו-וירוסים) מדביקים חיידקים.
חייו

לבוף, שמוצאו יהודי, נולד בצרפת. הוא הצטרף למכון פסטר בגיל 19, ולמד בבית ספר לרפואה. החל משנת 1921 ובמשך 17 שנה, עבד יחד עם המיקרוביולוג הנודע אדואר שטון. בשנת 1927 סיים את לימודי הרפואה ובשנת 1932 קיבל תואר דוקטור במדעים. בשנים 1932–1933 חקר במעבדתו של אוטו מאירהוף בהיידלברג, זאת בעזרת מלגה מקרן רוקפלר. בשנת 1936 חקר באוניברסיטת קיימברידג' בתחום גורמי גדילה.
בשנת 1936 התמנה למנהל מחלקה במכון פסטר ובשנת 1959 קיבל תואר פרופסור למיקרוביולוגיה בפקולטה למדעים של פריז.
בשנת 1954 החל לחקור בתחום נגיף הפוליו והגורמים המונעים את התפתחות הווירוס.
לבוף כובד על הישגיו המחקריים בתארים ועיטורים רבים, ביניהם: חבר האקדמיה הצרפתית למדעים וחבר האקדמיה המלכותית ההולנדית למדעים. הוא היה נשיא ההתאחדות הבינלאומית למיקרוביולוגיה, חבר כבוד זר של האקדמיה האמריקאית לאמנויות ולמדעים וחבר (שאינו בריטי) בחברה המלכותית בלונדון.
אנדרה לה נוטר

| --- | --- |
דיוקנו של אנדרה לה נוטר מעשה ידי קארלו מאראטה.
דיוקנו של אנדרה לה נוטר מעשה ידי קארלו מאראטה.
 לידה:  12 במרץ 1613 פריז, ממלכת צרפת 
 פטירה:  15 בספטמבר 1700 (בגיל 87) פריז, ממלכת צרפת 
 מקום קבורה:  כנסיית סן-רוק (פריז) 
 לאום:  צרפתי
 תחום יצירה:  אדריכלות נוף, גינון
 יצירות ידועות:  ארמון ורסאי
 פרסים והוקרה:  מסדר סן-מישל  מסדר סנט לזרוס 
 
אנדרה לה נוטר (בצרפתית: André Le Nôtre;‏ 12 במרץ 1613 – 15 בספטמבר 1700) היה אדריכל נוף צרפתי והגנן של לואי הארבעה עשר, מלך צרפת בין השנים 1645 - 1700.
לה נוטר עיצב את גני ארמון ורסאי ואת גני טווילרי, אשר תכנונם לכיוון מערב היווה לימים את ראשיתה של שדרת שאנז אליזה. עבודתו הנופית נחשבת מופת של סגנון הגנים הצרפתי הרשמי.
לה נוטר שיתף פעולה עם לואי לה וו ושארל לה ברן בתכנון גני טירת וו-לה-ויקונט.
קורות חיים

לה נוטר נולד למשפחת גננים. אביו ז'אן לה נוטר, היה הגנן המלכותי. ז'אן ואביו (סבו של לה נוטר) היו ממתכנני גני ארמון הטווילרי, וקלוד מולה, בעלה של סנדקיתו, היה אחד הגננים הידועים ביותר באותה תקופה.
לה נוטר למד מתמטיקה, ציור ואדריכלות, והתמחה אצל סימון וואה (Simon Vouet), הצייר המלכותי של המלך לואי השלושה-עשר. לה נוטר למד אדריכלות אצל פרנסואה מנסאר, חברו של שארל לה ברן.
בשנת 1640 נשא לה נוטר לאישה את פרנסואז לאנגלואה (Françoise Langlois).
בשנת 1643 מונה לה נוטר למתכנן הגנים של אן מאוסטריה, ובין השנים 1645–1646 עיצב את גני טירת פונטנבלו. בין השנים 1656–1661 תכנן לה נוטר את גני טירת וו-לה-ויקונט עבור ניקולה פוקה, יחד עם שארל לה ברן ולואי לה וו. עיצוב זה הפך את לה נוטר לאדריכל נוף מבוקש וידוע.
ב-10 בספטמבר 1661 (שלושה שבועות לאחר שהמלך לואי ה-14 ביקר בגנים) נאסר ניקולה פוקה, ושלושת אומניו נלקחו לעבוד על ארמון ורסאי עבור המלך. לה נוטר נשכר על מנת לתכנן את גני הארמון. בנוסף, לה נוטר תכנן את העיר ורסאי.
בשנת 1662 תכנן לה נוטר את פארק גריניץ' עבור צ'ארלס השני, מלך אנגליה.
בין השנים 1662–1684 תכנן לה נוטר את גני טירת שאנטילי. לה נוטר תכנן גנים בגורדון בדרום צרפת.
בשנת 1675 קיבל לה נוטר תואר אצולה ממלך צרפת בשל עבודתו עבורו.
בשנת 1692 תכנן לה נוטר את גני טירת מארלי, ובשנת 1694 את גני ארמון שארלוטנבורג וטירת קאסל בגרמניה. בשנת 1698 תכנן את גני טירת וינדזור עבור ויליאם השלישי, מלך אנגליה.
לה נוטר נפטר בספטמבר 1700, בהיותו בן 87, ונקבר בכנסיית סן-רוק
תוכנית גני ארמון ורסאי.
גני טירת וו-לה-ויקומט (Vaux-le-Vicomte).
אנדרה ליכנרוביץ'

| --- | --- |

 לידה:  21 בינואר 1915 בורבון-ל'ארשאמבו, אלייה, צרפת 
 פטירה:  11 בדצמבר 1998 (בגיל 83) פריז, צרפת 
 ענף מדעי:  גאומטריה דיפרנציאלית 
 מקום לימודים:  תיכון לואי הגדול (1933)  אקול נורמל סופרייר (1936)  הפקולטה למדעים של פריז (1939) 
 מנחה לדוקטורט:  ג'ורג' דרמויס 
 מוסדות:  קולז' דה פראנס (1952–1986)  אוניברסיטת שטרסבורג (1941–1949)  הפקולטה למדעים של פריז (1949–1952)  המרכז הלאומי למחקר מדעי (1939–1941) 
 תלמידי דוקטורט:  איבון שוקה-ברואה, Ramon Lapiedra Civera, Mario Castagnino, Bartolomé Coll Durán, Michel Zisman, Jean-Paul Penot, Hassan Akbar-Zadeh, Richard Kerner, Raymond Marrot, Michel Cahen, Jean-Marie Souriau, Thanh-Phong Le, Daniel Lehmann, Jean Vaillant, Pierre Molino, Yvette Kosmann-Schwarzbach, Marie-Hélène Schwartz, Thierry Aubin, Marcel Berger, Joseph Klein, Raymond Couty, Claude Berge, Paul Gauduchon, Charles-Michel Marle, Lluís Bel, Gaston Casanova, Robert Vallée 
 פרסים והוקרה:  פרס השפה הצרפתית (1988)  הרצאת פקו (1944)  מפקד בלגיון הכבוד  בפסקה זו רשומה אחת נוספת שטרם תורגמה 
 
אנדרה ליכנרוביץ' (בצרפתית: André Lichnerowicz; ‏21 בינואר 1915 - 11 בדצמבר 1998) היה מתמטיקאי צרפתי אשר עסק בגאומטריה דיפרנציאלית ומתמטיקה פיזיקלית. פרופסור בקולז' דה פראנס.
אודות

אביו, ממוצא פולני, היה מורה לתרבויות הקלאסיות ואמו מורה למתמטיקה. ליכנרוביץ' למד באקול נורמל סופרייר, שם סיים את לימודיו בשנת 1936. הוא למד גאומטריה דיפרנציאלית אצל אלי קרטן ובשנת 1939 סיים דוקטורט.
הוא החל ללמד באוניברסיטת שטרסבורג במהלך מלחמת העולם השנייה עד לשנת 1949. אחר כל לימד באוניברסיטת פריז עד שנת 1951. בשנת 1952 מונה לסגל הקולז' דה פראנס, שם לימד עד לפרישתו בשנת 1986.
בשנת 1967 הקימה הממשלה הצרפתית את ועדת ליכנרוביץ' שהייתה מורכבת מ-18 מורים לבדיקת החינוך המתמטי. הוועדה המליצה על תוכנית לימודים המבוססת על לוגיקה ועל תורת הקבוצות. כמו כן המליצה על הוראת המספרים המורכבים לתלמידים בתיכון.
מספריו שתורגמו לאנגלית

Elements of Tensor Calculus, John Wiley and Sons, 1962.
Relativistic Hydrodynamics and Magnetohydrodynamics, W. A. Benjamin, 1967.
Linear Algebra and Analysis' Holden Day, 1967.
Geometry of Groups of Transformations, Leyden: Noordhoff, [1958] 1976.
Global Theory of Connection and Holonomy Groups Leyden: Noordhoff, [1955] 1976.
Magnetohydrodynamics: Waves and Shock Waves in Curved Space-Time Kluwer, Springer 1994. ISBN 0792328051
with Alexandre Favre, Henri Guitton, and Jean Guitton, Chaos and Determinism, Johns Hopkins, 1995.
with Alain Connes, and Marco Schutzenberger, Triangle of Thoughts, American Mathematical Society, 2000.
אלמו נוגאנן

| --- | --- |

 לידה:  15 בפברואר 1962 (בן 62) ייהבי 
 מדינה:  אסטוניה 
 מקום לימודים:  Drama School at Estonian Academy of Music and Theatre (1988) 
 בן או בת זוג:  Anne Reemann 
 צאצאים:  Saara Nüganen 
 מספר צאצאים:  3 
 פרסים והוקרה:  מסדר הכוכב הלבן, דרגה 3 (2000)  Baltic Star (2016)  מדליית טאלין (2017)  Ants Lauter Award (1992)  State Prize of the Russian Federation in literature and the arts  בפסקה זו רשומה אחת נוספת שטרם תורגמה 
 פרופיל ב-IMDb
 
אלמו נוגאנן (באסטונית: Elmo Nüganen; נולד ב-15 בפברואר 1962, ייהבי) הוא במאי תיאטרון אסטוני.
ביוגרפיה

אלמו נוגאנן נולד בייהבי (אסטוניה הסובייטית) ולמד משחק באקדמיה לתיאטרון ומוזיקה בטאלין אותה סיים בשנת 1988. לאחר סיום הלימודים הוא התחיל לעבוד בתיאטרון בויליאנדי. בשנת 1992 הוא עבר לתיאטרון בטאלין.
עד עבודתו כבמאי נוגאנן זכה לפרס "הבמאי הטוב ביותר" האסטוני בשנים 1992, 1995, 2000, 2007 ו-2010. בנוסף לכך הוא זכה בפרס התרבות האסטוני בשנים 1996, 1999 ו-2009.
בנוסף לעבודה בתיאטרון נוגאנן ביים מספר סרטים. סרטו Names in Marble שצולם בשנת 2002 מתאר את אירועי מלחמת העצמאות של אסטוניה. הסרט זכה להצלחה רבה באסטוניה והוקרן בפסטיבל קולנוע באיטליה. בשנת 2015 הוא סיים עבודה על סרט 1944.
בשנים 1998–2002 ו-2008–2012 נוגאנן היה פרופסור באקדמיה לתיאטרון ומוזיקה בה למד.
הוא נשוי לשחקנית אנה ראמן שעובדת בתיאטרון בטאלין והצטלמה בסרטים של נוגאנן.
אמוג'י אקדח

אמוג'י אקדח (🔫) הוא אמוג'י המוצג בדרך כלל כאקדח צעצוע (אנ') או רובה מים ירוק או כתום, או כאקדח תופי בחלק מהמערכות הישנות. בשנת 2016, האמוג'י עמד בפני מחלוקת בשל אופיו האלים. באותה השנה, אפל החליפה את עיצוב האמוג'י מאקדח ריאליסטי לאקדח צעצוע. בשנת 2018, רוב הפלטפורמות הגדולות שינו גם הן את עיצוב האימוג'י בממשק שלהן. השימוש באמוג'י אקדח הביא בנוסף למספר מעצרים ומאסרים עקב שימושו בהודעות איום.
היסטוריית פיתוח ושימוש

אמוג'י האקדח נכלל במקור בערכות אמוג'י פרטיות של סופטבנק ובחברת הטלפונים היפנית au. בשנת 2007, אפל קידדה אותם באמצעות תוכנית אזור השימוש הפרטי של SoftBank. כחלק מסט תווים שמקורם ב-SoftBank,‏ au וערכות אמוג'י של דוקומו (אנ'), אמוג'י האקדח אושר כחלק מיוניקוד 6.0 בשנת 2010 תחת השם "אקדח". האמוג'י צבר פופולריות בעולם מתחילת ועד לאמצע העשור השני של המאה ה-21. אמוג'י האקדח נכלל בתקן הטכני של יוניקוד לאמוג'י (UTS #51) מאז המהדורה הראשונה שלו (Emoji 1.0) ב-2015.
מחלוקת ופופולריות ברשתות החברתיות

האמוג'י המקורי (משמאל) והמחודש (מימין) בטוויטר, מציג את המעבר מאקדח תופי מציאותי לאקדח מים
אמוג'י האקדח היה נפוץ למטרות איומים וסחיטה עד 2018, ומאז השינוי בעיצובו הוא משמש בעיקר למטרות שעשוע, ברוב המקרים. ב-1 באוגוסט 2016, אפל הודיעה כי ב-iOS 10, אמוג'י האקדח 🔫 ישתנה מאקדח תופי מציאותי לאקדח מים לאחר המשך מקרי אלימות הנשק בארצות הברית לעומת זאת, יום למחרת, מיקרוסופט דחפה הוציאה עדכון ל-Windows 10 ששינה את עיצוב אקדח הצעצוע הוותיק לאקדח אמיתי. מיקרוסופט הצהירה כי השינוי נעשה כדי להתאים את העיצוב לעיצובים הסטנדרטיים בתעשייה ולציפיות הלקוחות. עד 2018, רוב הפלטפורמות הגדולות ביניהם: גוגל, מיקרוסופט, סמסונג, פייסבוק וטוויטר שינו את עיצוב האמוג'י שלהן בעקבות אפל לרובה מים. שינוי תמונת האמוג'י של אפל מאקדח ריאליסטי לאקדח צעצוע ספג ביקורת בין היתר מעורך האמוג'יפדיה, שטען כי השינוי עלול להוביל להודעות שיופיעו בפני המקבל בצורה שונה ממה שהשולח התכוון. ישנן פלטפורמות שעדיין מציגות תמונות אקדח מציאותיות, כמו LG ומוזילה, אך גם על אלה מופעל לחץ לשנות זאת.
רוב פרייס, מאתר החדשות "Insider", כתב כי שינוי זה יוצר פוטנציאל ל-"תקשורת שגויה רצינית בין פלטפורמות שונות", ושאל "מה אם בדיחה שנשלחה ממשתמש אפל למשתמש בגוגל תתפרש לא נכון בגלל הבדלים בעיבוד? או אם איום אמיתי שנשלח על ידי משתמש גוגל למשתמש אפל לא ידווח כי הוא התפרש כבדיחה?" מרגרט רודס ממגזין Wired טענה כי "אמוג'י רובה המים של אפל מסתיר הצהרה פוליטית גדולה". בעיתון, "Collegiate Times", נטען כי "השימוש באימוג'י של נשק חם לא תמיד מעיד על אלימות בנשק". ג'ונתן זיטריין מהניו יורק טיימס טען שאפל לא תהיה אחראית יותר אם מישהו ישתמש בתמונת אקדח באופן מופשט מאשר אם מישהו יקליד במקרה את המילה "אקדח". בשנת 2021, הדיילי שואו בהנחיית טרוור נואה דנה על השימוש באמוג'י רובים.
אישומים פליליים בגין שימוש באמוג'י אקדח

בשנת 2016, נערה בת 12 הואשמה בשליחת הודעה הכוללת את הטקסט "פגוש אותי בספרייה ביום שלישי" עם אמוג'י אקדח בנוסף לאמוג'ים נוספים. היא הואשמה ב-"הטרדת מחשב", אך בסופו של דבר "האיום" נחשב "לא מהימן".
בשנת 2015, הוגשו אישומים פליליים נגד תלמידת חטיבת ביניים בווירג'יניה לאחר שפרסמה תגובה באינסטגרם המאיימת על חבריה לכיתה באמוג'י של אקדח, בעוד שבשנת 2016, גבר מצרפת נכלא ל-3 חודשים לאחר ששלח לחברתו לשעבר אמוג'י אקדח. באותה השנה, ילדה בת 12 עמדה בפני אישום פלילי בגין שימוש באמוג'ים מסוימים, ביניהם אמוג'י אקדח.
בשנת 2015, בברוקלין, ניו יורק, הואשם נער בן 17 בשם אוסיריס אריסטי בגין שימוש באמוג'י האקדח כחלק ממה שהתפרש כאיום. על פי דיווחה של אליזבת נולן בראון, ממגזין ריזן: "שוטרים נשלחו לביתו של אריסטי, שבו לאחר חיפוש, מצאו מריחואנה ונשק חם. בנוסף לאישומים בגין "איומי טרור" ו-"הטרדה מחמירה", הואשם אריסטי גם בהחזקת סמים ונשק. לאחר מכן הוא הועמד לדין, עם ערבות בסכום של 150,000 דולר".
ראו גם

אמוג'י אפרסק
אמוג'י מאוהב
אמוג'י בוכה מצחוק
אמוג'יפדיה
הערות שוליים

↑  Scherer, Markus; Davis, Mark; Momoi, Kat; Tong, Darick; Kida, Yasuo; Edberg, Peter. "Emoji Symbols: Background Data—Background data for Proposal for Encoding Emoji Symbols" (PDF). UTC L2/10-132.
↑  Emojipedia. "Apple iPhone OS 2.2". Emojipedia.
1 2  "🔫 Pistol". Emojipedia. נבדק ב-27 בדצמבר 2021. {{cite web}}:  (עזרה)
↑  "Oxford Dictionaries Word of the Year 2015 is…". Oxford Dictionaries Blog. 16 בנובמבר 2015. ארכיון מ-10 ביולי 2017. נבדק ב-28 ביולי 2017. {{cite web}}:  (עזרה)
1 2  "What Does 🔫 Pistol Emoji Mean?".
↑  Kelly, Heather (1 באוגוסט 2016). "Apple replaces the pistol emoji with a water gun". CNNMoney. {{cite web}}:  (עזרה)
↑  "Water pistol emoji replaces revolver as Apple enters gun violence debate". the Guardian. 2 באוגוסט 2016. {{cite web}}:  (עזרה)
1 2  Low, Cherlynn (4 באוגוסט 2016). "Microsoft just changed its toy gun emoji to a real pistol". Engadget. נבדק ב-19 באוקטובר 2017. {{cite web}}:  (עזרה)
↑  "Gun emoji replaced with toy water pistol across platforms". ABC News. 29 באפריל 2018 – via www.abc.net.au. {{cite news}}:  (עזרה)
↑  Baraniuk, Chris (2016-08-05). "Apple urged to rethink gun emoji change". BBC News Online. נבדק ב-2020-07-22.
↑  Price, Rob (2016-08-02). "There's a huge problem with Apple's plan to combat gun violence by changing an emoji". Insider. נבדק ב-2020-07-22.
↑  columnist, Emily George, regular. "Removing pistol emoji an empty shot at free expression". Collegiate Times.
↑  Zittrain, Jonathan (16 באוגוסט 2016). "Opinion | Apple's Emoji Gun Control". The New York Times. {{cite news}}:  (עזרה)
↑  "'The Daily Show' Hits The Street With Michael K. Williams To Cover The Odd Battle Over The Gun Emoji". www.yahoo.com.
↑  Nolan Brown, Elizabeth (29 בפברואר 2016). "Child Faces Criminal Charges After Using Weapon Emojis on Instagram". reason.com. Reason. נבדק ב-30 במרץ 2022. {{cite web}}:  (עזרה)
↑  Culver, David. "Middle-Schooler Facing Felony Charge After Allegedly Sending Threats With Emojis on Instagram".
↑  "A Guy in France Got Three Months in Prison for Texting His Ex the Gun Emoji". www.vice.com.
↑  Nolan Brown, Elizabeth (27 בינואר 2015). "Brooklyn Teen Arrested for Threatening Use of Emoji". reason.com. Reason. נבדק ב-30 במרץ 2022. {{cite web}}:  (עזרה)
אצטדיון האור (ליסבון)

| --- | --- |


 כינוי:  הקתדרלה
 על שם:  Estádio da Luz (1954) 
 מיקום:  ליסבון, פורטוגל
 קואורדינטות:  38°45′10″N 9°11′05″W﻿ / ﻿38.752777777778°N 9.1847222222222°W﻿ / 38.752777777778; -9.1847222222222
 אבן יסוד:  2003
 תקופת הפעילות:  אוקטובר 2003 – הווה (כ־21 שנים)
 בעלים:  בנפיקה ליסבון
 משטח:  דשא
 אדריכל:  פופולוס 
 קבוצות:  בנפיקה ליסבון נבחרת פורטוגל בכדורגל
 מושבים:  65,647
 ממדי משטח:  105 × 68 מטר
 אתר רשמי
  מפת מיקום  מפה מפורטת   (למפת ליסבון מוגדלת) אצטדיון האור(למפת ליסבון רגילה) אצטדיון האור  he tabBackground:;tabBorder:#aaa;defaultTab:0;
 
אצטדיון האור (בפורטוגזית: Estádio da Luz), או בשמו הרשמי אצטדיון הספורט של בנפיקה ליסבון (Estádio do Sport Lisboa e Benfica), הוא אצטדיון כדורגל בליסבון, פורטוגל. הוא ידוע בתור "הקתדרלה" ("A Catedral") בפי אוהדי בנפיקה ליסבון. האצטדיון משמש לעיתים את נבחרת פורטוגל במשחקיה הביתיים.
הקרקע עליה נבנה קרויה על שמה של "גבירתנו של האור" (Nossa Senhora De Luz), על שם הקהילה בליסבון ששם נמצא האצטדיון. "דה לוּשׁ", או "של האור", הוא מושג שכיח במסורת הקתולית הפורטוגזית – בתרגום חופשי פירוש הביטוי "בנוכחות אלוהים".
האצטדיון אירח מספר משחקים, בהם משחק הגמר ביורו 2004. האצטדיון הישן, שמנה 120,000 מקומות והיה מהגדולים בעולם, נהרס בשנת 2002 לקראת היורו ועל הריסותיו נבנה החדש שמונה 65,647 מושבים. האדריכל שתכנן את האצטדיון בנה אותו כך שתהיה בו כמות מקסימלית של אור טבעי.
בשנת 2014 אירח האצטדיון את גמר ליגת האלופות בו גברה ריאל מדריד על אתלטיקו מדריד בתוצאה 1–4 לאחר תוספת זמן.
באוגוסט 2020 אירח האצטדיון את גמר ליגת האלופות בו גברה באיירן מינכן על פריז סן-ז'רמן בתוצאה 1-0.
צילום פנורמי של אצטדיון האור בשנת 2009
אצטדיון דניאל וייה ספאטה

| --- | --- |
אין תמונה חופשית
 מיקום:  ברנקברמחה, סנטנדר קולומביה
 קואורדינטות:  7°04′20″N 73°51′52″W﻿ / ﻿7.0721944444444°N 73.864583333333°W﻿ / 7.0721944444444; -73.864583333333
 תקופת הפעילות:  1970–הווה (כ־54 שנים)
 שופץ:  2015
 בעלים:  עיריית ברנקברמחה
 משטח:  דשא
 קבוצות:  אליאנסה פטרולרה
 מושבים:  10,400
 he
 
אצטדיון דניאל וייה ספאטה (בספרדית: Estadio Daniel Villa Zapata) הוא אצטדיון כדורגל בעיר ברנקברמחה במחוז סנטנדר שבקולומביה, אשר מונה 10,400 מקומות ישיבה ומשמש כאצטדיונה הביתי של קבוצת אליאנסה פטרולרה. האצטדיון קרוי על שמו של דניאל וייה ספאטה, שהיה רופא שיניים במקצועו אבל בשל אהבתו הרבה לכדורגל, היה ידוע בעיקר כאחד מהמנהלים הספורטיביים החשובים באותה תקופה.
האצטדיון נפתח בשנת 1970 ושנה מאוחר יותר שימש כאצטדיונה הביתי של קבוצת "אורו נגרו", ששיחקה בליגה הראשונה. ב-1992 הפך לאצטדיונה הביתי של קבוצת אליאנסה פטרולרה, שנוסדה שנתיים לפני כן. ב-17 בדמצבר 2002 אירח האצטדיון את המשחק הראשון בגמר הליגה השנייה על הזכות להעפיל לליגה הראשונה. פטרולרה אירחה את סנטאורוס וייוויסנסיו והמשחק הסתיים בתיקו 0-0. שימש במספר משחקים גם כאצטדיונה הביתי של אתלטיקו בוקרמנגה. עבר שדרוג בשנת 2015 לפי התקנות של פיפ"א וכן הורחבה התכולה שלו מ-8000 ל-10,400.